Charles Baudelaire

{{Žmogaus biografija
| fonas = edu
| vardas = Šarlis Pjeras Bodleras| paveikslėlis =Étienne Carjat, Portrait of Charles Baudelaire, circa 1862.jpg|thumb| Čarlis Pjeras Bodleras 
| paveikslėlio apibūdinimas = Šarlio Pjero Bodlero portretas, apie 1862 m. tapytas Etjeno Karjato 
| paveikslėlio dydis = 
| gimimo data = 
| gimimo vieta = Paryžius, Prancūzija 
| mirties data = 
| mirties vieta = Paryžius, Prancūzija| palaidotas =Monparnaso kapinėse
| sutuoktinis = 
| tėvas = Žozefas-Fransua Bodleras 
| motina = 
| vaikai = 

| veikla = poetas, meno kritikas, filosofas, dekadentizmo atstovas  

| išsilavinimas = Lycée Louis-le-Grand licėjus
| alma_mater = 
}}Šarlis Pjeras Bodleras' ( 1821 m. balandžio 29 d. Paryžius, Prancūzija – 1867 m. rugpjūčio 31 d. Paryžius, Prancūzija) – prancūzų poetas, meno kritikas, filosofas, dekadentizmo atstovas, pirmasis Prancūzijoje išvertęs Edgaro Aleno Po kūrinius.

Garsiausias Šarlio Bodlero kūrinys - tai lyrinės poezijos knyga, pavadinta „Piktybės gėlės“ (), išleista 1857 metais. Originalus Bodlero proza parašytos poezijos stilius paveikė visą būrį poetų, įskaitant Polą Verleną, Artūrą Rembo ir Stephane Mallarmé. Bodlero poezijai priskiriamas termino „modernumas“ („modernité“) sukūrimas, siekiant apibūdinti trumpalaikį, efemerišką gyvenimo didmiesčio metropolyje potyrį.The Painter of Modern Life and Other Essays, edited and translated by Jonathan Mayne. London: Phaidon Press, 13. 

Ankstyvieji gyvenimo metai

Šarlis Bodleras gimė 1821 m. balandžio 9 d. Paryžiuje, Prancūzijoje, po dviejų mėnesių buvo pakrikštytas Saint-Sulpice Romos katalikų bažnyčioje.Charles Baudelaire, Richard Howard. Les Fleurs Du Mal. David R. Godine Publisher, 1983, p.xxv. ISBN 0-87923-462-8, ISBN 978-0-87923-462-1.   Jo tėvas Žozefas-Fransua Bodleras (1759–1827) Ziegler, Jean (March 1979). "F. Baudelaire (1759-1827) Peintre et Amateur D'art". Gazette des Beaux-Arts (in French). 121 (pt. 1): 109–134.  buvo vyresnysis valstybės tarnautojas ir menininkas mėgėjas, 34 metais vyresnis už Bodlero  motiną Karoliną (mergautinė pavardė Dufaÿs) (1794–1871). Boquel, anne; Kern, Étienne (2010). Une histoire des parents d'écrivains: De Balzac à Marguerite Duras (prancūzų k.). Paris, France: Editions Flammarion. p. 274. ISBN 978-2-0812-2833-7.    Tėvas Žozefas – Fransua mirė Šarlio Bodlero vaikystėje, 1827 m. vasario 10 d.


Kitais metais Šarlio motina Karolina ištekėjo už pulkininko leitenanto Žako Aupiko, kuris vėliau tapo Prancūzijos ambasadoriumi įvairiose diplomatinėse misijose. Berniuko santykiai su patėviu nebuvo sklandūs. Bodlero biografai tai vertino kaip lemiamą momentą, manydami, kad motinos meilės stoka ir jos antroji santuoka berniukui padarė traumą, kuri paaiškina vėliau atsiradusius tam tikrus šokiruojančius jo gyvenimo poelgius. Richardson, Joanna (1994), p. 35.  Baudelaire. New York: St. Martin's Press. ISBN 0-312-11476-1. OCLC 30736784.    Bodleras jau ir suaugęs pastoviai prašydavo iš motinos pinigų vis žadėdamas, jog tuoj sudarys pelningą leidybos sutartį.  

Bodlero vaikystėje jo motina su patėviu ir šeima persikėlė gyventi į Lioną, kur berniukas įgijo mokyklos išsilavinimą. Besimokydamas Lione jaunasis Bodleras buvo linkęs į kraštutinumus, tai tingėjo ir buvo išsiblaškęs, tai linko į susikaupimą ir kruopštumą, tuo stebindamas mokytojus. Be to jam buvo būdinga gili melancholija. 1836 metais šeima grįžo į Paryžių ir jaunasis Šarlis tęsė mokslus Louis-le-Grand licėjuje, kur studijavo teisę, t. y. populiarų kursą tiems, kas nebuvo pasirinkęs ar nusprendęs dėl jokios konkrečios karjeros. Besimokydamas licėjuje dažnai lankydavosi pas prostitutes, kur, taip manoma, užsikrėtė venerine liga, taip pat prisikaupė skolų dėl nuolatos perkamų madingų drabužių. 1839 m. su dideliu vargu baigęs licėjų ir gavęs teisės bakalauro laipsnį, Šarlis Bodleras išsitarė savo broliui: „Aš nejaučiu, kad turėčiau kokį nors pašaukimą“. Jo patėvis norėjo, kad Bodleras darytų karjerą teisėje ar diplomatijoje, tačiau šis pareiškė, jog pradės literatūrinį kelią.   Richardson, Joanna (1994), p. 70. Baudelaire. New York: St. Martin's Press. ISBN 0-312-11476-1. OCLC 30736784.   

Bodlero patėvis ir motina 1841 m. išsiuntė jį į kelionę į Kalkutą, Indiją, tikėdamiesi, kad jaunuolis atsisakys klaidingo gyvenimo pasirinkimo ir siekdami jį apsaugoti nuo blogos Lotynų kvartalo įtakos. Kelionė poetui davė stiprų rytų įspūdį, t. y. jūros, egzotinių uostų. Matytus kelionėje vaizdus vėliau Bodleras panaudojo savo poezijoje. Richardson, Joanna (1994), p. 67-68. Baudelaire. New York: St. Martin's Press. ISBN 0-312-11476-1. OCLC 30736784.   

Grįžęs į Paryžiaus smukles jis pradėjo kurti keletą „Piktybės gėlės“ eilėraščių. Būdamas 21 metų, Bodleras tapo pilnamečiu ir įgijo nemažą palikimą, tačiau per keletą metų iššvaistė didesnę palikimo dalį. Jo šeima buvo padavusi ieškinį teismui, kad būtų paskirtas Šarlio globėjas, kuriam Bodleras galėtų pavesti tvarkyti savo turtą, tačiau Bodleras tvirtino, kad leisti jam žlugti finansiškai būtų buvęs vienintelis būdas išmokyti jį tvarkyti savo finansus. Richardson, Joanna (1994), p. 71. Baudelaire. New York: St. Martin's Press. ISBN 0-312-11476-1. OCLC 30736784.  

Meno pasaulyje tuo laikotarpiu Bodleras išgarsėjo kaip dendis, per trumpą laiką praradęs didžiąją dalį palikimo ir gyvenęs iš pašalpų. Šiuo metu jis susipažino su balerina Žana Duval, kreole iš Taičio, kuri nepatiko jo šeimai. Poeto motina  manė, kad Žana yra „Juodoji Venera“, kuri „visaip poetą kankino“ ir, naudodama kiekvieną galimybę, išleisdavo jo pinigus. Kilus tarpusavio skandalams su Žana, Bodleras netgi bandė žudytis Richardson, Joanna (1994), p. 75. Baudelaire. New York: St. Martin's Press. ISBN 0-312-11476-1. OCLC 30736784.  

Bodleras dalyvavo 1848 m. revoliuciniuose įvykiuose ir rašė straipsnius į revoliucinius laikraščius. Tačiau jo susidomėjimas politika buvo praeinantis.

1850 m. pradžioje Bodleras kovojo su prasta sveikata, neatidėliotinomis skolomis. Jis dažnai persikeldavo iš vieno namo į kitą, kad išvengtų kreditorių. Bodleras ėmėsi daugelio projektų, kurių nesugebėjo įvykdyti, nors kaip tik tuo metu baigė Edgaro Alano Po pasakojimų vertimus.

1857 m. mirus patėviui, Bodleras testamente nebuvo paminėtas, tačiau vis dėl to jis džiaugėsi tuo, jog galėsiantis sulaukti didesnio motinos dėmesio.Richardson, Joanna (1994), p. 219. Baudelaire. New York: St. Martin's Press. ISBN 0-312-11476-1. OCLC 30736784.   Jo motina mirė 1871 m. rugpjūčio 16 d., išgyvenusi tik ketverius metus ilgiau nei jos sūnus Šarlis Bodleras. 

Paskutiniai gyvenimo metai

1865 m. Bodleras išvyko į Belgiją, kur praleido dvejus su puse metų, nepaisydamas nuobodaus belgų gyvenimo ir greitai blogėjančios sveikatos. 

Būdamas Namiūre, Bodleras ėjo pro bažnyčią ir nukrito tiesiai ant akmens laiptelių. 

1866 m. Šarlis Bodleras sunkiai apsirgo. Apie savo ligą, kaip manoma, sifilį, žinoma, jis nutylėdavo, tačiau savo negalavimus aprašė taip: „ima dusinti, mintys susipainioja, dingsta jausmai, svaigsta galva, atsiranda stiprūs galvos skausmai, išpila šaltas prakaitas, atsiranda neįveikiama apatija“. 1846 m. balandžio mėnesį būdamas sunkios būklės Bodleras buvo pristatytas į Briuselio ligoninę, vėliau jis buvo pervežtas į Paryžių, kuri mirė ligoninėje 1867 m. rugpjūčio 31 d. 

Bodlero kūryba

Pirmasis paskelbtas Bodlero darbas, slapyvardžiu Bodleras Dufaÿs, buvo jo meno apžvalga „1845 m. Salonas“, kuri iškart patraukė meno atstovų dėmesį dėl savo drąsos. Vicaire, Georges (1894). Manual de L'Amateur de Livres du XIXe Siècle: 1801-1893. 1. Paris: Librairie A. Rouquette. p. 339. 

1846 m. Bodleras parašė savo antrąją apžvalgą apie salonus, ir jau buvo žinomas kaip romantizmo šalininkas bei kitų meno srovių kritikas. Jis palaikė Eženą Delakrua ir ši jo publikacija neliko nepastebėta.  Richardson, Joanna (1994), p. 110. Baudelaire. New York: St. Martin's Press. ISBN 0-312-11476-1. OCLC 30736784.     Kitais metais buvo išleistas Bodlero romanas „La Fanfarlo“.

Š. Bodleras laikomas vienu žymiausių europinės depersonalizuotos lyrikos kūrėjų. Ne tik dėl kūrybos, bet ir dėl gyvenimo būdo įgijo „dekadanso genijaus“ pravardę. Jis sukūrė visiškai naują lyrikos stilių, jungiantį konkretumą ir simboliką, intymią šilumą ir kontempliaciją, rimtumą ir skeptišką kartėlį, gilią mintį ir nepaprastai intensyvų vidinį judesį, formos discipliną ir spontanišką vaizdo netikėtumą (menas, anot poeto, turi nustebinti). 

Š. Bodlero poezija – tai klajonės po didmiesčio dykynę it po žlungančios civilizacijos pragaro prieangį. Vis dėlto jo posmai nebuvo beprasmiai – visa tai kartu paėmus, atrodė netgi gražu. Tapęs meno kritiku, jis atrado keletą talentingų dailininkų anksčiau, nei šie išgarsėjo. 
Š. Bodlerą žavėjo ydų bei bjaurumo bedugnė. Nors jam buvo priekaištaujama dėl papročių niekinimo, jis savo amžininkams turėjo didelės įtakos. Ilgainiui imta vertinti jo kūrybą. 

Bodlero kūrinys „Piktybės gėlės“ 

Bodleras kūrė lėtai, dėmesingai, tačiau jo kūrybingumą dažnai sekino  nejaukumas, emocinis sielvartas ir ligos, ir tik 1857 m. jis išleido savo pirmąjį ir garsiausią eilėraščių rinkinį „Piktybės gėlės“.   Clark, Carol (1995). "Notes on the Text". Selected Poems. By Charles Baudelaire. London: Penguin Books Ltd. p. xxiii. ISBN 978-0-14-044624-1.    Kai kurie iš šio rinkinio eilėraščių jau buvo paskelbti anksčiau prancūzų kultūros, literatūros ir politikos mėnesiniame žurnale „Apžvalga apie du pasaulius“ (Revue des deux mondes) 1855 m., kai juos publikavo Šarlio Bodlero bičiulis Augustas Pulė Malasis.   Chisholm, Hugh, ed. (1911). "Baudelaire, Charles Pierre". Encyclopædia Britannica (11th ed.). Cambridge University Press.    

Kai kurie eilėraščiai taip pat anksčiau buvo publikuoti įvairiuose prancūzų žurnaluose.Huneker, James. Introductory preface to: The Poems and Prose Poems of Charles Baudelaire. New York: Brentano's, 1919. p. xvii.   

Bodlero išleisti eilėraščiai minėtame rinkinyje rado nedidelę skaitytojo auditoriją, tačiau jų tematikai ir aptarimui buvo skirtas didžiulis visuomenės dėmesys. Kaip teigė prancūzų rašytojas ir poetas, simbolizmo šalininkas Teodoras de Banvilis, kolegų menininkų reakcija buvo: „tokia didžiulė, nepaprasta, netikėta, susimaišiusi su susižavėjimu ir su neapibrėžta nerimo baime“.  Richardson, Joanna (1994), p. 236. Baudelaire. New York: St. Martin's Press. ISBN 0-312-11476-1. OCLC 30736784.    

Gustavas Floberas sužavėtas Bodlero poezijos parašė šiam, jog: „Jūs atradote būdą, kaip atgaivinti romantizmą.“  Richardson, Joanna (1994), p. 241. Baudelaire. New York: St. Martin's Press. ISBN 0-312-11476-1. OCLC 30736784.  

Rinkinio „Piktybės gėlės” eilėraščiuose Šarlis Bodleras analizavo sekso ir mirties temas, kurios tuo laikotarpiu buvo laikomos skandalingomis. Poetas eilėraščiuose palietė lesbo, šventos ir profaniškos meilės temas. Kalbėjo apie metamorfozes, melancholiją, miesto korupciją, prarastą nekaltumą, gyvenimo priespaudą ir vyną. Pažymėtina, kad kai kuriuose eilėraščiuose Bodleras naudoja kvapų vaizdinius, kurie jo pavartoti nostalgijos jausmui ir intymumo pojūčiui sukelti.Richardson, Joanna (1994), p. 231. Baudelaire. New York: St. Martin's Press. ISBN 0-312-11476-1. OCLC 30736784.    

Bodlero poezijos knyga greitai tapo pagrindiniu kritikų skausmu. Kai kurie kritikai keletą eilėraščių pavadino „aistros, meno ir poezijos šedevrais“, tačiau visumoje buvo manoma, kad kiti eilėraščiai yra mažiau vertingi ir reikėtų imtis teisių veiksmu, juos užgniaužti.Richardson, Joanna (1994), p. 232-237. Baudelaire. New York: St. Martin's Press. ISBN 0-312-11476-1. OCLC 30736784.    
Bodlerui, jo leidėjui ir spaustuvei dėl griežtai architektonikai komponuotų eilėraščių rinkiniui „Piktybės gėlės“ (1857 m.) iškelta byla ir jie buvo patraukti baudžiamojon atsakomybėn už visuomenės moralės pažeidimą. Jiems buvo skirta bauda, tačiau Bodleras nebuvo įkalintas.  Richardson, Joanna (1994), p. 248. Baudelaire. New York: St. Martin's Press. ISBN 0-312-11476-1. OCLC 30736784.   

Poemoje „Skaitytojui“ („Au lecteur“), pratęsiančioje „Piktybės gėlės“, Bodleras kaltina savo skaitytojus veidmainiavimu, nuodėmėmis bei melu: 

... If rape or arson, poison or the knife
Has wove no pleasing patterns in the stuff
Of this drab canvas we accept as life—
It is because we are not bold enough!
(Roy Campbel's vertimas į anglų kalbą)

Bodleras ir muzika

Bodleras, kaip meno kritikas, paliko reikšmingą įspaudą Prancūzijos meno istorijoje. Jis parašė puikių straipsnių apie tapytojus, muzikus, kompozitorius.  Savo eseistikoje ir poezijoje pagrindė meno srovių atitikimo principą (žr. sonetą „Korespondencija“). Jis buvo žinomas muzikos žinovas. Bodleras pirmasis Prancūzijoje atrado Ričardo Vagnerio talentą, parašęs puikų esė „Ričardas Vagneris ir „Tannhauseris“ Paryžiuje“ (1861).

Pagal Bodlero eiles muziką kūrė nemaža dalis kompozitorių.

 Kūriniai 
 1845 Salon de 1845 1846 Salon de 1846 1847 La Fanfarlo (Fanfarlo)
 1857 Les fleurs du mal (Piktybės gėlės)
 1860 Les paradis artificiels (Dirbtinis rojus)
 1861 Réflexions sur Quelques - uns de mes Contemporains 1863 Le Peintre de la Vie Moderne 1868 Curiosités Esthétiques 1868 L'art romantique 1869 Le Spleen de Paris/Petits Poémes en Prose (Paryžiaus splinas: maži prozos eilėraščiai)
 1887-1907 Oeuvres Posthumes et Correspondance Générale 1897 Fusées 1897 Mon Coeur Mis à Nu 1922-1953 Oeuvres Complètes (19 tomų)
 1955 Mirror of Art (Meno veidrodis)
 1956 The Essence of Laughter 1962 Curiosités Esthétiques''

 Nuorodos 

Bodleras, Šarlis
Bodleras, Šarlis